Alhoewel ons, dalk ook soos Dawid, vir ’n tyd lank uit God se wil beweeg het, sien ons in die gedeelte hoe lyk die hart van God wanneer dit by sy kinders kom. Ons god het nie een suinige haar op Sy hoof nie en is die mees vrygewigste Wese wat daar in die ganse uitspansel is. Die vyand het egter daarin geslaag om die kerk te oortuig dat Hy ’n suinige God is en dit het weer tot gevolg dat so baie van God se kinders aan die agterspeen suig, omrede hulle nie durf waag om hulle hart se begeertes aan Hom bekend te maak nie. In die week gaan ons op die gedagte voort borduur en sien hoe vrygewig is ons God.